
	Lietuvos Respublikos Seimo Asmenų su negalia teisių komisijai,
Lietuvos Respublikos Vyriausybės kanceliarijai,
Lietuvos Respublikos vidaus reikalų ministerijai,
Lietuvos Respublikos susisiekimo ministerijai

DĖL VAIRAVIMO EGZAMINŲ ORGANIZAVIMO ASMENIMS SU NEGALIA



[bookmark: _Hlk39766656][bookmark: _Hlk40262179][bookmark: _Hlk39766606]Lietuvos transporto saugos administracija (toliau – Administracija) informuoja, kad atliko  Lietuvos Respublikos Seimo Asmenų su negalia teisių komisijos pateikto pasiūlymo „peržiūrėti galiojančią 2014 m. balandžio 30 d. Lietuvos transporto saugos administracijos direktoriaus įsakymu Nr. 2B-84 patvirtintą vairuotojų praktinio vairavimo įgūdžių mokymo kurso trukmę ir padidinti šių kursų trukmę asmenims su negalia, atsižvelgiant į jų turimą individualios pagalbos poreikį“ (toliau – pasiūlymas) įvertinimą. Administracijos nuomone, nėra tikslinga keisti Vairuotojų mokymo tvarkos apraše[footnoteRef:2] nustatyto teisinio reguliavimo, nes: [2:  Vairuotojų mokymo tvarkos aprašas, patvirtintas Valstybinės kelių transporto saugos administracijos direktoriaus 2014 m. balandžio 30 d. įsakymu Nr. 2B-84 „Dėl Vairuotojų mokymo tvarkos aprašo patvirtinimo“, (toliau ir tekste – Vairuotojų mokymo tvarkos aprašas).] 

1. Vairuotojų mokymo tvarkos apraše nustatyta minimali praktinio vairavimo įgūdžių mokymo kurso trukmė[footnoteRef:3].  [3:  Vairuotojų mokymo tvarkos aprašo 10 punktas.] 

2. Mokymo sutartis gali būti sudaroma ne tik minimalios Vairuotojų mokymo tvarkos apraše nustatytos praktinio vairavimo mokymo trukmės apimčiai, bet ir didesniam praktinio vairavimo įgūdžių mokymo valandų skaičiui, atsižvelgiant į konkretaus asmens poreikius[footnoteRef:4]. [4:  Vairuotojų mokymo tvarkos aprašo 11 punktas.] 

3. Jei mokymo sutartyje sutartų praktinio vairavimo įgūdžių mokymo kurso valandų nepakanka, Vairuotojų mokymo tvarkos apraše nustatyta galimybė susitarti dėl papildomo praktinio vairavimo įgūdžių mokymo pagal poreikį[footnoteRef:5]. [5:  Vairuotojų mokymo tvarkos aprašo 30 punktas.] 

Atsižvelgdama į tai, kas išdėstyta, Administracija mano, kad šiuo metu galiojantis teisinis reglamentavimas leidžia pritaikyti praktinio vairavimo įgūdžių mokymo trukmę prie individualių besimokančiojo poreikių. Be to, pasiūlyme nepateikta duomenų ar analizės, pagrindžiančių, kokia papildoma praktinio vairavimo įgūdžių mokymo trukmė būtų objektyviai reikalinga visiems asmenims su negalia, kadangi negalios pobūdis ir jos įtaka vairavimo gebėjimams yra individualūs. Dėl to vienodos privalomos ilgesnės praktinio vairavimo įgūdžių mokymo kurso trukmės nustatymas,  neatsižvelgus į  asmenų, siekiančių įgyti teisę vairuoti transporto priemones, individualius poreikius ir gebėjimus, būtų neproporcingas.






Laikinai vykdantis Administracijos direktoriaus funkcijas				Saulius Kerza

